CELEX: 32012D0769
Language: fi
Date: 2012-12-04 00:00:00
Title: 2012/769/EU: Neuvoston täytäntöönpanopäätös, annettu 4 päivänä joulukuuta 2012 , luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta

12.12.2012   
            
            
               FI
            
            
               Euroopan unionin virallinen lehti
            
            
               L 338/27
            
         NEUVOSTON TÄYTÄNTÖÖNPANOPÄÄTÖS,
   annettu 4 päivänä joulukuuta 2012,
   luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta
   (2012/769/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 291 artiklan 2 kohdan,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Puola on komission pääsihteeristön 12 päivänä huhtikuuta 2012 saapuneeksi kirjaamassa kirjeessään pyytänyt lupaa jatkaa direktiivin 2006/112/EY 287 artiklan 14 alakohdasta poikkeavan toimenpiteen soveltamista vapauttaakseen edelleen arvonlisäverosta sellaiset verovelvolliset, joiden kansallisena valuuttana päivänä, jona Puola liittyi unioniin, voimassa olleen muuntokurssin mukaan ilmaistu vuosittainen liikevaihto on enintään 30 000 euroa. Tämän toimenpiteen johdosta nämä verovelvolliset olisivat edelleen vapautettuja tietyistä tai kaikista direktiivin 2006/112/EY XI osaston 2–6 luvussa tarkoitetuista arvonlisäveroon liittyvistä velvoitteista.
            
         
               (2)
            
            
               Komissio antoi direktiivin 2006/112/EY 395 artiklan 2 kohdan toisen alakohdan mukaisesti Puolan pyynnön tiedoksi muille jäsenvaltioille 17 ja 18 päivänä heinäkuuta 2012 päivätyillä kirjeillä. Se ilmoitti Puolalle 19 päivänä heinäkuuta 2012 päivätyllä kirjeellä saaneensa kaikki pyynnön arviointiin tarvitsemansa tiedot.
            
         
               (3)
            
            
               Direktiivin 2006/112/EY 287 artiklan 14 alakohdan mukaan Puola voi myöntää vapautuksen arvonlisäverosta sellaisille verovelvollisille, joiden kansallisena valuuttana ilmaistu vuosittainen liikevaihto on päivänä, jona Puola liittyi unioniin, voimassa olleen muuntokurssin mukaan laskettuna enintään 10 000 euron suuruinen.
            
         
               (4)
            
            
               Luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä 20 päivänä lokakuuta 2009 tehdyllä neuvoston päätöksellä 2009/790/EY (2) Puolalle on annettu lupa vapauttaa poikkeavalla toimenpiteellä 31 päivään joulukuuta 2012 saakka arvonlisäverosta sellaiset verovelvolliset, joiden kansallisena valuuttana ilmaistu vuosittainen liikevaihto päivänä, jona Puola liittyi unioniin, voimassa olleen muuntokurssin mukaan laskettuna on enintään 30 000 euron suuruinen. Koska pienimmillä yrityksillä on tämän korkeamman raja-arvon vuoksi vähemmän arvonlisäverovelvoitteita, samalla kun ne voivat valita edelleen tavanomaiset arvonlisäverojärjestelyt direktiivin 2006/112/EY 290 artiklan mukaisesti, Puolalle olisi myönnettävä lupa jatkaa rajoitetun ajan toimenpiteen soveltamista.
            
         
               (5)
            
            
               Komissio sisällytti 29 päivänä lokakuuta 2004 antamaansa ehdotukseen neuvoston direktiiviksi direktiivin 77/388/ETY, joka on nyt direktiivi 2006/112/EY, muuttamisesta arvonlisäverovelvoitteiden yksinkertaistamiseksi säännöksiä, joiden tarkoituksena on antaa jäsenvaltioille mahdollisuus asettaa arvonlisäverovapauden raja-arvona käytettävän vuosittaisen liikevaihdon ylärajaksi 100 000 euroa tai vastaavan suuruisen määrän kansallisena valuuttana ilmaistuna ja tarkistaa tätä ylärajaa vuosittain. Puolan esittämä jatkamista koskeva pyyntö on mainitun ehdotuksen mukainen.
            
         
               (6)
            
            
               Puolan viranomaisten toimittamien tietojen perusteella toimenpide on vähentänyt arvonlisäverosta peräisin olevien talousarvion tulojen kokonaismäärää arviolta noin 0,14 prosenttia.
            
         
               (7)
            
            
               Poikkeavalla toimenpiteellä ei ole kielteistä vaikutusta arvonlisäverosta kertyviin unionin omiin varoihin.
            
         
               (8)
            
            
               Sen vuoksi päätös 2009/790/EY olisi muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2009/790/EY 2 artiklassa päivämäärä ”31 päivään joulukuuta 2012” päivämäärällä ”31 päivään joulukuuta 2015”.
   2 artikla
   Tämä päätös tulee voimaan päivänä, jona se annetaan tiedoksi.
   3 artikla
   Tämä päätös on osoitettu Puolan tasavallalle.
   
      Tehty Brysselissä 4 päivänä joulukuuta 2012.
      
         
            Neuvoston puolesta
         
         
            Puheenjohtaja
         
         V. SHIARLY
      
   
   
      (1)  EUVL L 347, 11.12.2006, s. 1.
   
      (2)  EUVL L 283, 30.10.2009, s. 53.